
30 de NOVEMBRO de 2025
ADVENTO-1ºA
Mateo 24, 37-44: “Estade en vela”.
Mensaxe: 
[bookmark: _Hlk214910183]Noé dinos: esperta, apura. Se ves que vai chover,
prepárate e leva un paraugas

1. MONICIÓN DE ENTRADA

Irmáns e irmás: comezamos hoxe un novo tempo litúrxico, o tempo de Advento. Durante catro semanas preparámonos para acoller a Xesús que vén nacer nas nosas vidas e no noso corazón. 
Abramos a xanela de Advento para que entre unha nova luz que o ilumine todo. Limpemos os cristais para deixar de ver borroso. Deixemos que entre no noso corazón unha nova corrente, o vento do Advento que o renove e osixene todo. 
Neste primeiro domingo de Advento pedímoslle a Xesús que nos manteñamos espertos, atentos ao Señor que chega, coa vela da oración acesa. 
Durante este tempo litúrxico novo leremos as lecturas do ciclo A que ten como evanxelista do ano a S. Mateo. (Temos colocado o panel do “Cirio de Advento” e facemos a procesión de entrada co leccionario A desde o fondo. O sacerdote déixao encima do altar ata terminar a colecta e o leve ao ambón onde se proclama a palabra). (Cada domingo podemos empezar ou terminar a eucaristía co canto “Ven axiña visitarnos de Antón Fernández León – IX Encontro de música Relixiosa en Pontevedra). 

SAÚDO do SACERDOTE: -No nome do Pai… Que o Señor que vén salvarnos, sexa convosco. 

2. COROA DE ADVENTO 
MONITOR: Cada un dos 4 domingos de Advento acenderemos un cirio ao comezar a Eucaristía como sinal do camiño semanal interior de preparación que imos percorrendo ata o nadal. Acendemos pois o primeiro cirio abrindo os nosos corazóns e suplicando (Acéndese o 1º cirio). 
SACERDOTE: Señor Xesús, 
hoxe abrimos a primeira parte da Xanela do Advento. 
Queremos que entre a túa luz nova 
e o aire fresco que limpa e renova todo. 
Como Noé, queremos espertar, 
estar atentos e preparados para a túa chegada. 
[image: Adviento]Axúdanos a limpar os cristais do noso corazón, 
a quitar as teas de araña do egoísmo e a preguiza, 
e a descubrir cada día os teus sinais de amor. 
Acendemos este cirio para dicirche 
que te esperamos espertos, 
cos ollos abertos e o corazón aceso. 
Ven, Señor Xesús, e énchenos da túa luz. Amén. 
(Poderíase cantar “Canción de Advento e Nadal” de Antón Fernández León. XXI Encontro de Música Relixiosa en Pontevedra)

3. SÚPLICAS DE PERDÓN
(Se se fai a coroa pódese suprimir o acto penitencial). 
Sacerdote: Xesús quere entrar no noso corazón, pero ás veces non lle abrimos. Por iso, pedímoslle perdón: 
- Neno: Señor: pedímosche perdón polas veces que nos encerramos en nós mesmos. Señor, ten piedade de nós. 
- Pais: Señor: pedímosche perdón polas veces que non che abrimos as xanelas e portas do noso corazón. Cristo, ten piedade de nós. 
-Catequista:  Señor: pedímosche perdón polas veces que non estamos atentos cando Ti queres entrar no noso corazón. Señor, ten piedade de nós. 

4. ENTRONIZACIÓN DO LECCIONARIO DE MATEO: 
(Terminada a oración colecta, o presidente vai ao altar, toma o leccionario e lévao ao ambón, alí mostra o leccionario ao pobo bícao e di estas palabras). 

[image: http://4.bp.blogspot.com/-eD2LDxdxOHU/T1PCjvtdiZI/AAAAAAAACX8/EKB0Yk9SV0I/s640/s+san+mateo+Lis.jpg]SACERDOTE: Iniciamos hoxe, como cada ano neste domingo, un ciclo de lecturas bíblicas. Se o ano pasado liamos o Evanxeo de Lucas, leste acompañaranos o Evanxeo de Mateo, chamado tamén o “Evanxeo da Igrexa”. 
Mateo caracterízase porque no seu evanxeo abundan máis os discursos (o ensino) que os feitos; presenta a Xesús como o “Deus connosco”; trata de demostrar que Xesús cumpre as promesas do Antigo Testamento, é o Mesías que o pobo de Deus esperaba; e fala da Igrexa máis que os outros evanxelistas. É importante que os lectores proclamen ben a Palabra de Deus, que abramos ben os nosos oídos para escoitala como se merece. Oxalá que a Palabra de Deus ache eco en nós, cada domingo, para que coñezamos mellor o misterio de Xesús e para que se realice en nós a salvación que Deus quere para todos nós. 

PALABRA

ISAÍAS 2, 1-5: O Señor congrega a todas as nacións na paz eterna do Reino de Deus.
Visión de Isaías, fillo de Amós, acerca de Xudá e de Xerusalén. Nos días futuros estará firme o monte da casa do Señor, no cume das montañas, máis elevado que os outeiros. Cara a el confluirán todas as nacións, camiñarán pobos numerosos e dirán: «Vinde, subamos ao monte do Señor, á casa do Deus de Xacob. El instruiranos nos seus camiños e marcharemos polas súas sendas; porque de Sión sairá a lei, a palabra do Señor de Xerusalén». Xulgará entre as nacións, será árbitro de pobos numerosos. Das espadas forxarán arados, das lanzas, podas. Non alzará a espada pobo contra pobo, non se adestrarán para a guerra. Casa de Xacob, vinde; camiñemos á luz do Señor. 
Palabra do Señor. 

SAL. 121:
 R/ Imos alegres á casa do Señor.

ROMANOS 13, 11-14 a: A salvación está máis cerca de nós.

SAN MATEO 24, 37-44: Estade en vela.


	
NARRADOR: Naquel tempo, dixo Xesús aos seus discípulos: 

XESÚS: -«Cando veña o Fillo do home, pasará como en tempo de Noé. Nos días antes do diluvio, a xente comía e bebía, casaban os homes e as mulleres tomaban esposo, ata o día en que Noé entrou no arca; e cando menos o esperaban chegou o diluvio e levounos a todos; o mesmo sucederá cando veña o Fillo do home: dous homes estarán no campo, a un levarano e a outro o deixarán; dúas mulleres estarán a moer, a unha levarana e a outra deixarana. 
   Polo tanto, estade en vela, porque non sabedes que día virá o voso Señor. Comprendede que se soubese o dono de casa a que hora da noite vén o ladrón, estaría en vela e non deixaría que abrisen unha fenda na súa casa. Por iso, estade tamén vós preparados, porque á hora que menos pensedes vén o Fillo do home».           
 
                   Palabra do Señor.




5. ORACIÓN DOS FIEIS


[bookmark: _Hlk214963297]Sacerdote: Con humildade, e cheos de esperanza, presentamos a nosa oración dicindo: -   
           
R./ Queremos estar espertos contigo, Señor.

1. Por todos os que somos e formamos a Igrexa, para que neste Advento abramos a xanela da nosa vida á luz de Xesús e sexamos no mundo un signo de paz e esperanza. Oremos. 

[image: C:\Users\Usuario\Desktop\Misa Niños\Adviento 2019-C\20191112202044110_0001.jpg]2. Por todas as familias, para que aprendamos a vivir atentos, como Noé, preparados para facer o ben e para recoñecer a Xesús en cada persoa. Oremos. 

3. Polos que están tristes, enfermos ou sos, para que sintan que Deus entra na súa vida como luz suave que anima e consola. Oremos. 

4. Por noso colexio/ parroquia, para que este Advento sexa un tempo de limpar o corazón: quitar enfados, egoísmos e preguiza, e deixar entrar o aire novo do Espírito. Oremos. 

5. Por nós, os (nenos) que hoxe abrimos a primeira parte da xanela do Advento, para que vivamos alegres e co corazón preparado para Xesús. Oremos. 

Sacerdote: Acolle Señor nosas oracións e prepara o noso corazón á túa legada coa oración e o encontro contigo e cos irmáns. Por XCNS. Amén.


1. PROCESIÓN DE OFRENDAS 

[image: ]- ESPERTADOR: 


Con este espertador, queremos simbolizar, Señor, o noso desexo de estar cos cinco sentidos postos en Ti. Fai que, neste tempo de Advento, nos apuremos para orar, para dialogar contigo cada día e así preparar en profundidade a túa chegada sen que outros intereses nolo impidan. 


- O EVANXEO DE MATEO 


(ou unha icona de Mateo): Na nosa vida envorcámonos con moitas actividades: deporte, música, comida, pracer, diñeiro, lecer, viaxes, etc. En toda a nosa vida quere estar presente Xesús e ás veces esquecémolo, botámolo da nosa vida. Ao presentarlle estes evanxeos dicímoslle que veña connosco en cada momento das nosas vidas, que non nos esquezamos de orar e invocar a súa presenza entre nós.


 - PAN E VIÑO: 


Finalmente, Señor, ofrecémosche o pan e o viño. Que pola 
túa man poderosa se convertan no teu Corpo e o teu Sangue, e nos traian a forza necesaria para camiñar como fillos teus. 



[bookmark: _Hlk211934080]ORACIÓN DE ACCIÓN DE GRAZAS



[bookmark: _Hlk214910846]ORACIÓN PARA ENCENDER
O PRIMEIRO CIRIO DE ADVENTO

Señor Xesús, 
hoxe abrimos a primeira parte da Xanela do Advento. Queremos que entre a túa luz nova 
e o aire fresco que limpa e renova todo. 
Como Noé, queremos espertar, 
estar atentos e preparados para a túa chegada. 
Axúdanos a limpar os cristais do noso corazón, 
a quitar as teas de araña do egoísmo e a preguiza, 
e a descubrir cada día os teus sinais de amor. 
Acendemos este cirio 
para dicirche que che esperamos espertos, 
cos ollos abertos e o corazón aceso. 
Ven, Señor Xesús, e énchenos da túa luz. Amén
























Te lo pedimos con María, reina de las Misiones. Amén.


FELIZ DOMINGO 
PRIMEIRO DE
ADVENTO

ELPRIMER CIRIO DE ADVIENTO
Sefor lesis,
oy abrimos I primera parte de la Ventana del Adviento.
Queremos que entre tuluz nueva
yelaire fresco que impiay renueva todo.
Como Noé, queremos despertar,
estar atentos y preparados para tu legad.
Ayidans a limpiar los cisales de nuestro corazén,
aquitar las telararias del egofsmoy la pereza,
ya descubrir cada dia tus sefiales de amor.
Encendemos esta vela
para decirte que te esperamos despiertos,
conlos ojosablertos el corazon encendido.
Ven, Sefior Jess,y llénanos de tu luz. Amén.

